Kuu. Tühi ja  elutu tühermaa, aga see on koht, kus kaevandatakse Maa energiaressurside ammendamise järel uut liiki energiat, milleks on helium-3. Kuule saadetakse kolme aastase töölepinguga kaevandusmasinate koordinaator, kes saab lepingu lõppedes minna koju armastava pere juurde samal ajal teades, et on andnud oma osa aitamaks inimkonda. Film keskendub järjekordsele kaevandamise taga seisva Lunar Industries`i väärtuslikule töölisele, kelleks on Sam Bell, keda kehastab vaimustava rollisooritusega Sam Rockwell. Sam`i aeg  kulub masinate töökindluse kontrollimisele. Aega veedab ta külamaketti ehitades, ping pongi mängides. Kaugel eemal oleva perega vahetevahel suheldes hoiab Sam end mõistuse juures, sest teab, et aeg saab ükskord läbi ja siis on kojumineku aeg. Ainsaks kaaslaseks on Sam`il baasi elukorraldust juhtiv arvut GERTY, millele annab hääle Kevin Spacey ja seda nii ilmekalt, et pardaarvutist kujuneb filmi lõpuks midagi enamat kui lihtsalt kindlat süsteemi jälgiv arvuti. Ühel hetkel kaotab Sam aga olukorra üle  kontrolli ning kõik vajub meeltesegaduse ning enesepettuse alla. Murranguline hetk saabub Sami jaoks siis, kui teeb Kuu pinnal masinaid kontrollima minnes avarii. Nii saabub kogu filmi olemust muutev pööre, mis keerab segamini kõik, mida Sam enda arvates teab ja tunneb.